《首夏同青门雪航以宁允恭叔度宴集秋水阁即事限韵》
清代·汪绎

凭高风物欲凌秋，门外平湖碧似油。暝色已归鸦背外，斜阳犹恋柳梢头。

疏疏远岫屏间画，点点轻帆镜里鸥。不尽萧条东涧水，至今呜咽为谁流？

作者简介：（1671—1706）江苏常熟人，字玉轮，号东山。康熙三十六年进士。授修撰，旋告归。四十四年，奉命于扬州校《全唐诗》。次年卒。有《秋影楼集》。